香港鐵路有限公司

簡稱港鐵公司，係香港一間上市公司，主要業務包括營運港鐵鐵路系統。

簡介 
香港政府於1975年成立地下鐵路公司，由政府全資擁有，負責營運當時重起緊嘅香港地下鐵路。2000年10月5號，地下鐵路公司響香港聯合交易所主板上市，改名做地鐵有限公司，政府雖然重係大股東，但賣咗近10億手嘅股票，成為香港上市公司之中股票持有人最多嘅公司。

香港地鐵上市係香港政府將資產私營化嘅一個重要步伐，標誌住政府進一步減少對自由市場嘅干預。上市後地鐵公司嘅盈餘有進一步增長。2005年，地鐵錄得84億港元盈利，比1997年嘅2.78億港元重要高。目前為止，香港地鐵係全球少數有錢賺嘅公共交通系統。

2006年4月11號，行政會議通過咗九廣鐵路公司同地鐵公司合併，喺得到地鐵小股東通過之後得到落實，公司中文名改為「香港鐵路有限公司」，但英文名會保留。

2007年8月8號，香港政府宣佈錢果豐、周松崗係新公司嘅候任主席同行政總裁。2007年12月2號兩鐵合併嗰日，地鐵有限公司改名香港鐵路有限公司，經營由地鐵同埋九鐵合併而成嘅港鐵鐵路系統。

業務

本地鐵路 
睇港鐵

海外鐵路 
港鐵而家喺中國北京、深圳、上海、杭州、瀋陽、英國倫敦、瑞典斯德哥爾摩同埋澳洲墨爾本，擁有當地公共交通網絡嘅專營權。

深圳地鐵 

港鐵而家營運緊深圳地鐵4號線，2024年會營運埋13號線。

北京地鐵

倫敦 
2007年6月19號，倫敦市長利文斯通宣布，地鐵同埋Laing合組嘅財團，拎到London Overground嘅經營權，為期七年，可以選擇續多兩年，總值七億英鎊。

所謂嘅London Overground，係將倫敦地鐵嘅西倫敦線、北倫敦線同埋部分依家叫Sliverlink嘅市區鐵路線合併做新嘅北倫敦鐵路，而東倫敦線會擴建，並且擺埋落Overground度。地鐵公司有份嘅財團要負責埋，改進當地車站嘅設施，同埋令到乘客可以用Oyster咭嚟搭車

另外，港鐵亦都有營運伊利沙白線。

顧問服務

物業管理 
而家港鐵公司管理緊以下商場：
德福廣場
匯八坊
香港國際機場
香港亞洲博覽館
國際金融中心商場
國際廣場
匯景廣場
綠楊坊
杏花新城
青衣城
連理街
PopCorn
圓方
Citylink
海趣坊
駿景廣場
新屯門商場
恒福商場
THE LOHAS
銀座Mall

附屬公司 
而家地鐵有限公司係八達通卡有限公司嘅大股東，佔五成七股權。

港鐵公司